
Mindnyájan ismerjük azt a különös, titokzatos érzést, amely az 
égitestek szemlélőjét elfogja akkor is, ha jól ismeri az eget, s el 
tud igazodni a csillagképek között. Ezer évekkel ezelőtt élt 
őseink is figyelték az égitesteket: gyönyörködtek a Hold ezüst 
sarlójának alakváltozásaiban, a csillagok méltóságteljes moz- 
gásában. Nem tudhatták, valójában mik az égitestek: istenek- 
nek hitték őket, s jósolni próbáltak mozgásukból. (Ennek ma- 
radványa, a csillagjóslás babonája ma is él.) 

Öseinknek fontos célja volt a csillagászati megfigyelésekkel. 
Fölfedezték, hogy a csillagok és a Nap járásából le lehet olvasni 
az időt és a fő égtájak irányát. Akkoriban főként a papok fog- 
lalkoztak csillagászattal. Az ő feladatuk volt a csillagistenek 
tiszteletének megfelelő formáiról gondoskodni, és számon tar- 
tani az időt: az órákat, a napokat és az éveket. Ez korántsem 
volt könnyű; a csillagász-papoknak jól kellett ismerniük a csil- 
lagokat, járatosnak kellett lenniük bizonyos egyszerű szögmérő 
műszerek használatában és a matematikában. 

Azóta a csillagászok megismerték azokat a fizikai törvénye- 
ket, amelyek az égitestek mozgását meghatározzák, és ma már 
előre ki tudják számítani, melyik égitest mikor, hol fog látszani. 
Fölfedezték azokat a módszereket, amelyekkel megmérhetjük 
az égitestek távolságát. Megállapították, miből vannak és ho- 
gyan , működnek" a csillagok, sőt elméletben végig tudják 
követni fejlődésüket — ami azért is nagy dolog, mert egy átlagos 
csillag több mint tízmilliárd évig ragyoghat. Napjainkban — új 
műszerek, a számítógépek és az űrkutatás segítségével — a csilla- 
gászat oly gyors fejlődésnek indult, hogy e tudományág , forra- 
dalmáról" is beszélhetünk. 


I. tábla 


1. A Naprendszer. Naprendszernek a AND és a Korillotte ke- 
ringő égitestek együ ásával 
maga k. ag ól kö síkban — keringésre :k á 
ókat, kisbolygókat, meteo: 
ket, kozmikus por zemcséket. A nagybolygók § 
g k keringhetnek. Naprendszerünk — " Jupiter 
égitestjeinek keringési (és i) irá általában azonos. 
A Naprendszer tulajdonképpen az a térrész, ahol a Nap 
WENZSStEje erősebb; mint a Naprendszer közelében található 3 kez 
) ból 20 billió km-nyire 8 
terjed Napunktól, vagyis a ávolságnak több mint 
százharmincezerszere: 


Szaturnusz 


Uránusz 


a Föld egy 13 cm átmérőjű labda! Tőle 4 miétéré e. 

ring: a Hold. A Nap másfél km-re van a labda-Föld: 

zánk legközelebbi állócsillag pedig több mint 400 ezer fé -re! 
A rajzot, sajnos, lehetetlen új: 


ESZE 
jól szemléltésss: Ha a Földet 1 mm átmérőjű körrel 100 millió km 


A boly ók pályája a körhöz eléggé ha: 
tabb görbe: ellipszis. A Nap nem a pályaellip: 
jában, hanem az ún. 


Neptunusz 


k Merkúr B 


"Vé SZ 


alatt egyen; 

vényesek Örül szore zetbeltÉ 

égitestek pályáját az összes többi est tömegvonzás 
mértékben g k befol ja. Ezeket az ún. pertur- 

bációkat elég nehéz a pályaszámításokban figyelembe venni. 

Plútó 


II. tábla 


1. A Nap. A Naprendszer központi égitestének átmérője mint- 
egy 1390000 km, a Föld átmérőjének 109-szerese. Tömege 
2-10?9 kg, tehát anyagából — ha kémiai összetétele olyan len- 
ne, mint Földünké — majdnem 332000 Földet lehetne gyúrni! 
A Nap, mint színképe elárulja, nagyrészt hidrogénből áll, de 
anyagának 8-1096-a hélium, és kis mennyiségben minden ké- 
miai elem előfordul benne. Napunk felszíni hőmérséklete mint- 
egy 5800 K ; legbelsejében azonban 15—20 millió K-es hőmér- 
séklet uralkodik. Itt hidrogénatommagokból héliummagok épül- 
nek föl; ezt a folyamatot magfúziónak nevezzük. A magfúzió 
hatalmas energiamennyiséget termel, innen származik a Nap ál- 
tal kisugárzott energia. Napunk teljesítménye kb. 3.9 : 1023 kW! 
A Nap anyaga, magas hőmérséklete következtében, elektromo- 
san vezető, ún. plazma állapotú, benne erős mágneses terek 
keletkeznek. Ezeknek nagy a szerepük a közismert napfoltok 
kialakulásában. A napfoltok azért sötétebbek a felszín többi 
területénél, mert néhány száz fokkal hidegebbek. 

Ha a Nap nem sugározna energiát, akkor a Föld — ha létezne 
egyáltalán — fagyos és élettelen világ volna. Minden élőlényt a 
Nap energiája tart életben, és a légkörzés, a tengeráramlások, 
viharok is tőle kapják a hajtóerőt. A kőolaj, földgáz, szén is 
voltaképpen rég elpusztult élőlények által elraktározott nap- 
energiát rejt. 

Holdunk, sokkal közelebb lévén a Földhöz, mint a Nap, 
kisebb mérete ellenére éppen el tudja takarni előlünk a Napot. 
Ez a napfogyatkozás (2). Napfogyatkozás csakis újhold idején 
lehetséges, hiszen a Hold csak ekkor járhat a Földről nézve 
a Nap irányában. Részleges napfogyatkozáskor a Hold a nap- 
korongnak csak egy részét takarja el a megfigyelő elől, teljes 
napfogyatkozáskor az egészet. Ez utóbbi a Föld adott helyéről 
nézve igen ritka jelenség: hazánk területéről a történelmi idők 
óta még nem volt látható. Legközelebb 1999. aug. 11-én dél- 
előtt fog bekövetkezni, ne feledjük el megfigyelni! 

III. tábla 


A Nap a hozzánk legközelebbi csillag: távolsága , mindössze" 
kb. 150 millió km. Szabad szemmel nézve is elég nagy kiterjedé- 
sű korongnak látszik. A Nap az egyetlen csillag, amelyet alapo- 
san tanulmányozni lehet. Nagy fényessége lehetővé teszi, hogy 
színképét igen részletesen elemezzük. Ebből ismerhetjük meg 
anyagának kémiai összetételét, hőmérsékletét és sok más fizikai 
tulajdonságát. A színképnek nemcsak a látható tartományát, 
hanem az ultraibolya-, az infravörös- vagy akár a röntgentarto- 
mányát is megvizsgálhatjuk. E sugárzásokat ugyan a Föld lég- 
köre nagyrészt elnyeli, de a légkör fölött, mesterséges holdakra, 
űrállomásokra telepített műszerekkel akadálytalanul tanulmá- 
nyozhatjuk őket. 

Nagyon érdekes képekhez jutunk, ha a felvétel készítésekor 
a Nap elektromágneses sugárzásának csak egy szűk hullám- 
hossztartományát (pl. a hidrogén egyik színképvonalának fé- 
nyét) használjuk fel. Az ilyen képek a spektroheliogramok. 
A Nap légkörének eltérő mélységeiben más-más a hőmérsék- 
let, ezért különböző színű fény indul ki onnan — a módszerrel 
tehát a naplégkör különböző rétegeiről kaphatunk fényképe- 
ket. E képek érdekes részleteket is mutatnak, pl. aktív vidéke- 
ket, ahol különféle napfelszíni jelenségeket figyelhetünk meg: 
napfoltokat, napfáklyákat, protuberanciákat (ezek néhány száz- 
ezer km hosszú gázoszlopok a Nap világító rétegei fölött), nap- 
kitöréseket. Ilyen felvétel az 1. kép. 

Azt a gázréteget nevezzük napfelszínnek, ahonnan a legtöbb 
látható fény érkezik hozzánk (fotoszféra). Efölött forró, de 
ritka, halvány fényű gázrétegek következnek, ezek alkotják a 
Nap , légkör"-ét. A naplégkör külső részét napkoronának (2) 
nevezzük. Ez olyan nagy kiterjedésű, hogy a Földig is elérhet. 
Fényét régebben csak teljes napfogyatkozáskor lehetett vizsgál- 
ni; ma speciális műszerekkel bármikor lefényképezhető. 


IV. tábla 


1. A Merkúr. A Naphoz legközelebb keringő nagybolygó. Közepes 
naptávolsága 57,9 millió km, keringési ideje 88 nap. Átmérője 4880 
km. A Nap közelsége miatt a felszín napsütötte részén a kőzetek 
mintegy 600 K-re melegszenek, a sötét oldalon pedig 100 "K-re 
hűlhetnek. A bolygó tengelyforgási ideje 59 nap. 

E bolygót nehéz megfigyelni, mert közel lévén a Naphoz, a F. öld- 
ről nézve mindig a Nap irányához közel jár, ahol az égbolt fényes. 
(Legfeljebb 28"-nyira távolodik el a Naptól.) Távcsővel nem tudunk 
rajta felszíni részleteket kimutatni. Annyit láthatunk csupán, hogy 
a Merkúr, akárcsak a Hold, fázisokat mutat: egyszer vékony sarló- 
nak, majd félkörnek, azután meg teljes korongnak látszik. 

Űrszondák közeli felvételei szerint a Merkúrt sötét, vulkáninak 
látszó kőzetek borítják, s e felszínt rengeteg kráter tagolja. Légköre 
nincs, hold sem kering körülötte. Az 1. képet is űrszonda készítette 
a Merkúrról. 


2. A Vénusz. Hogy miért a szerelem istennőjéről nevezték el, azt min- 
denki megérti, ha csak egyszer is megpillantja ezüstösen fénylő 
szépségében a hajnali vagy az alkonyi égen. E bolygó a Naptól 108 
millió km-re van, keringési ideje 225 nap; átmérője 12100 km. 
Tengelye körül 243 nap alatt fordul meg egyszer. Holdja nincs. 

Ez a bolygó is csak a Nap közelében (tőle legföljebb 477-nyira 
távolodva) járhat az égen. Ezért vagy hajnalban látható — ha 
a Napnál nyugatabbra jár s előtte kél —; vagy keleti kitérésben 
alkonyatkor figyelhető meg. Ezért nevezi a magyar nép Est- 
hajnalcsillagnak (tévesen, hiszen a Vénusz nem csillag, hanem 
bolygó). 

A Vénusz felszíne nem látható, mert vastag légkörében össze- 
függő felhőtakaró lebeg, eltakarva a felszínt. Csak radarszon- 
dákkal és a felszínre leszálló szondákkal sikerült kikutatni. Ma 
már ismerjük a Vénusz térképét; tudjuk, hogy a felszínen mint- 
egy 720 K a hőmérséklet, a légköri nyomás a földinek 90-szere- 
se; a légkör főleg szén-dioxid-ból áll. 

V. tábla 


1. A Föld. Földünk, amit a régiek az egész Világegyetem köze- 
pének véltek, csak egy parányi porszem a hatalmas Univerzum- 
ban. Az űrhajósok elragadtatott szavakkal emlékeznek meg ar- 
ról a látványról, amit a Föld a világűrből nézve nyújt, s aminek 
nagyszerűségét 1. képünk csak részben képes visszaadni. (A 
szárazföldek a képen barnásnak tűnnek, a tengerek kéknek, 
feketének ; a felhőalakzatok fehérek.) 

A Föld a Naptól mintegy 149,6 millió km-re kering ; keringési 
ideje 1 év, azaz kb. 365,24 nap. Tömege 6 : 102 kg. Egy holdja 
van. A Föld alakja nem egészen szabályos ; átmérője az Egyen- 
lítőnél 12757 km, a sarkok közt mérve csak 12 714 km. Szilárd 
kérge átlagosan néhányszor tíz km vastag, a kérgen belül forró, 
képlékeny kőzetanyag van. Felszíne fölött vastag légkör talál- 
ható, ennek 789-a nitrogén, de van benne 2196 oxigén is; a 
maradék 196 különböző gázok (argon, szén-dioxid stb.) keveré- 
ke. A légkört a Föld nehézségi erőtere tartja a Föld körül, ezért 
sűrűsége fölfelé egyre csökken, míg végül beleolvad a bolygókö- 
zi ritka közegbe. 

A légkör nemcsak azért fontos a földi élet szempontjából, 
mert oxigén nélkül nem lehetséges állati és emberi élet (legföl- 
jebb baktériumok tudják nélkülözni az oxigént), hanem mert 
a légkör sok káros kozmikus hatástól megvéd bennünket. Így 
a világűrből érkező sugárzások egy részét elnyeli (más részét a 
Föld mágneses tere teszi ártalmatlanná, eltérítve eredeti irányá- 
tól); a bolygóközi térből a légkörbe jutó meteorkövek is nagy- 
részt megsemmisülnek, mielőtt elérhetnék a felszínt. 

A Föld egy nap alatt fordul meg a tengelye körül, ez okozza 
a nappalok és éjszakák váltakozását. A forgástengely a keringé- 
si síkkal kb. 66,5"-os szöget zár be, s keringés közben önmagá- 
val párhuzamos marad. Ezért az év egyik felében a Föld északi, 
a másik felében pedig a déli féltekéjére érkeznek kedvezőbb 
szögben a Nap sugarai. Ez az oka az évszakok váltakozásának. 

VI. tábla 


1. A Hold. A hozzánk legközelebbi égitest, tőlünk mindössze 384 
ezer km-re van. A Föld körüli keringési ideje 27,32 nap, és ugyan- 
annyi idő alatt fordul meg egyszer a tengelye körül is. Ezért a Földről 
mindig ugyanazt az oldalát láthatjuk. (1. képünket ürszondáról 
készítették, ezen a Hold , túlsó" oldalának egy része is látható.) 
A Hold átmérője 3476 km. Miközben kering, a Naphoz és a Föld- 
höz képest folyton változtatja a helyzetét, ezért a felénk néző oldalá- 
ból a Nap hol többet, hol kevesebbet tud megvilágítani. Ha pl. a 
Hold éppen a Föld és a Nap közé kerül, akkor a Nap a felénk néző 
oldalából semmit sem világít meg, tehát nem látjuk (újhold van). 
Ilyenkor néha előfordul, hogy a Hold részben vagy teljesen eltakarja 
a Napot, ez a napfogyatkozás. 

A Hold felszínén szabad szemmel is láthatók bizonyos részletek : 
sötétebb és világosabb foltok. A sötéteket holdtengereknek nevez- 
zük, bár nincs bennük víz: ezek viszonylag sima síkságok, talajuk 
sötét vulkáni kőzet. A Hold világosabb tájai, ha távcsővel vizsgáljuk 
őket, kráterekkel sűrűn borított területeknek bizonyulnak. E kráte- 
rek még a Naprendszer kialakulása idején, azaz 45 milliárd évvel 
ezelőtt keletkeztek : kisebb-nagyobb testek becsapódása hozta létre 
őket. A legnagyobb testek — kisbolygók — becsapódásakor keletkez- 
tek a holdtengerek. 

A Hold az egyetlen olyan égitest, amelyet embert szállító űrhajó- 
val már elértek. Eddig 12 kutató hagyta lába nyomát a Holdon! 

Képzeljük el, hogy a Hold és a Nap közrefogja a Földet! Ilyenkor 
van holdtölte. Némelyik holdtölte idején azonban megtörténik, 
hogy a Hold éppen a Föld árnyékán halad át. (Azért nem minden 
hónapban, mert a Hold és a Föld keringési síkja nem esik ponto- 
san egybe, ezért a földárnyék a legtöbbször nem , találja el" a 
Holdat.) Ekkor a Hold egy része, esetleg az egész, elsötétedik. Ez 
a holdfogyatkozás (2). A holdfogyatkozás feltűnő, érdekes és szép 
jelenség, évente két-három alkalommal fordul elő, de nem tudjuk 
mindegyiket megfigyelni, mert hiszen a fogyatkozás néhány órányi 
ideje alatt a Hold nem mindig tartózkodik látóhatárunk felett. 

VII. tábla 


1. Hold-részlet. A csillagászat történetében az itáliai Galileo 
Galilei (1564—1642) használt elsőként távcsövet. Műszere kis 
teljesítményű volt, de azért a Hold felszínének sok alakzatát 
meg lehetett vele látni. Akkoriban — az ógörög Arisztotelész 
nyomán — az volt az elfogadott nézet, hogy az égitestek gömb 
alakúak, felszínük sima. Galilei a Hold megfigyelésével megcá- 
folta ezt. Fölfedezte a holdkrátereket; árnyékuk hosszából be- 
csülte meg a holdbeli hegyek magasságát. A sötét holdi síkságo- 
kat , holdtengereknek" nevezte el, bár tudta, hogy nem tartal- 
mazhatnak vizet. Azt írta: , Nyilvánvaló, hogy a Hold sötét 
részei síkságok . . . felszínén nincs szárazföld és tenger." 

A modernebb műszerekkel a Hold felszínét egyre pontosab- 
ban sikerült megismernünk és föltérképeznünk. Legújabban az 
űrkutatás segít ebben: a Holdra leszállt űreszközök az égitest 
egyes körzeteiben szinte centiméterről centiméterre fölkutatták 
a felszínt, lefényképezték számunkra nem látható túlsó oldalát 
is. (1. képünket is űrhajósok készítették.) 

A Holdon nemcsak tengerek és kráterek észlelhetők, hanem 
hegyláncok, szakadékok, sugaras szerkezetű fénylő vonalak 
stb. is. Sok kráter közepén központi csúcs látható, néhol láva- 
folyásra emlékeztető alakzatok fedezhetők fel; mindez arra 
utal, hogy a Holdon is volt vulkáni aktivitás. 

Amikor 1957-ben felbocsátották az első mesterséges holdat, 
nyilvánvalóvá lett: idegen égitestek, köztük a Hold meglátoga- 
tása már csak rövid idő kérdése. 1969. július 21-én lépett először 
ember a Holdra, Neil Armstrong amerikai űrhajós. Az űrhajó- 
sok és az automata holdszondák munkájuk során műszereket 
telepítettek a Hold felszínére (2), holdkőzeteket gyűjtöttek és 
hoztak magukkal a Földre. E minták elemzése többek között 
lehetővé tette, hogy a Naprendszer koráról és keletkezésének 
módjáról többet megtudjunk. 

VIII tábla 


1. A Mars. 227,8 millió km távolságban kering a Nap körül, és 
egy teljes keringéséhez 1 év 322 napra van szüksége. A bolygó 
egyenlítői átmérője 6787 km, tömege 6,44-1023 kg, tehát Föl- 
dünknél jóval kisebb. Két hold kering körülötte, ezek egészen 
kicsiny, szabálytalan alakú testek, a Földről alig lehet őket 
észrevenni. 

Szabad szemmel a Mars feltűnően vöröses fényű csillagnak 
látszik. Távcsővel vizsgálva kiderül, hogy nem csillag, mert nem 
pontszerű a képe. Felülete így is vöröses, rajta halvány részlete- 
ket lehet kivenni. Azon a pólusán pl. ahol éppen tél van, fehér 
, hósapka" látható. A vörös színt a talaj vas-oxid-tartalma 
okozza, a hósapka pedig vastag dérszerű lerakódásból áll. 

A Mars éghajlata meglehetősen zord. Nyáron az egyenlítőj 
délben --107C-ig is emelkedhet a hőmérséklet, ugyanott éjjel 
— 70"C-ig süllyedhet. A Marsnak van légköre, de ritka, a felszí- 
nen a nyomás talán századrésze a földi légnyomásnak. A légkör 
főként szén-dioxidból áll, de tartalmaz nagyon kevés oxigént és 
vízgőzt is. Ezért elképzelhetőnek látszott, hogy e bolygón talán 
van valamilyen élet. A Marsra leszállt űrszondák vizsgálatai 
azonban ezt a föltevést nem erősítették meg. 

A Mars föltérképezése földi megfigyelésekkel nem sikerült. 
Megpróbálták ugyan a rajta fellelhető bizonytalan részleteket 
térképre rajzolni, és megfigyelésükből meghatározták a bolygó 
tengelyforgási idejét (24 óra 37 perc) ; de a Mars térképe nagyon 
hozzávetőleges volt. Amikor űrszondáink — elsőként a Mari- 
ner-4 1965-ben — közeli képeket közvetítettek róla, kiderült: a 
bolygót kráterek borítják, bár nem oly sűrűn, mint a Merkúrt 
vagy a Holdat (2). Akadnak a Marson kanyargós, folyóvölgy- 
höz hasonló alakzatok, síkságok, vulkáni kúpok stb. Gyakran 
megfigyeltek a Marson porviharokat is. Mindezek alapján el- 
képzelhető, hogy valaha e bolygón sűrűbb volt a légkör, s a 
felszínen szabad, folyékony víz is lehetett. 

IX. tábla 


1. A Jupiter. A Merkúr, a Vénusz, a Föld és a Mars egymáshoz 
fizikai szempontból igen hasonló, ún. Föld-típusú bolygók. 
A Naptól még távolabb keringő társaik tőlük teljesen eltérő 
jellegűek : sűrűségük sokkal kisebb a Föld-tipusú bolygókénál, 
méretük viszont sokszorta nagyobb; sok holdjuk, gyűrűrend- 
szerük van; légkörük igen vastag, sűrű és főként hidrogénből 
áll. Ezek az óriásbolygók, legjellegzetesebb példányuk a Nap- 
rendszer óriása, a Jupiter. 

Már Galilei észlelte, hogy a Jupiter átmérője elég nagy, S 
legalább négy holdja van. E négy legfényesebb holdat ma Gali- 
lei-féle holdaknak nevezzük. 1982-ig azonban már 16 Jupiter- 
holdat ismertünk meg, közülük 12-t még az űrszondák ottjárta 
előtt, földi észlelésekkel találtak. Az űrszondák nemcsak 4 új 
holdat fedeztek föl, hanem a Júpiter halvány gyűrűrendszerét 
is. Ezt azóta földi műszerek is lefényképezték. 

A Jupiter átlagosan 777,8 millió km-re kering a Nap körül, 
keringési ideje 11 év 315 nap. Tömege 2:1027 kg; alakja a 
gömbtől erősen eltér, a gyors tengelyforgás miatt deformáló- 
dik. Sarki átmérője 134000 km, egyenlítői átmérője 143000 
km. Tengelyforgási ideje az egyenlítőn 9 óra 50 perc, a sarkok 
felé közeledve egyre hosszabb. 

A Jupiter vastag, sűrű légkörében — amely főként hidrogén- 
ből áll, némi héliummal, ammóniával, metánnal — az egyenlítő- 
vel párhuzamos felhősávok találhatók. Ezeket viszonylag kis 
távcsővel bárki megláthatja. A sávok világos és sötét tartomá- 
nyai közt örvények keletkeznek, s maguk a sávok is gyorsan 
változtatják alakjukat. A légkörben 580 km/óra sebességű 
áramlások is előfordulnak! 

A Jupiter légkörének talán legérdekesebb alakzatát, a Vörös 
Foltot (2) 1878-ban fedezték föl. Sokáig nem sejtették, valójá- 
ban mi lehet e képződmény. A Voyager-szondák felvételein jól 
látható, hogy nagy kiterjedésű (40 ezer km hosszú, 10 ezer km 
széles) gázörvényről van szó. 

X. tábla 


1. Az Io. A Jupiter Galilei-féle holdjainak egyike. Kb. 424 ezer km 
sugarú pályán kering a Jupiter körül, keringési ideje 1,77 nap. 
Átmérője 3640 km, tehát nagyobb, mint a mi Holdunk. Na- 
gyon érdekes, hogy ez a hold a Naprendszer vulkanikusan 
legtevékenyebb égitestje. Felszínét működő vulkánok, hasadé- 
kok borítják, amelyekből főként kén és kénvegyületek törnek 
elő. A kirepülő anyag néha 200-250 km magasra is feljut, 
mielőtt visszaesne a hold felszínére ; sőt, egy kis része nem is esik 
vissza, hanem az Io pályája mentén eloszolva ritka anyaggyűrűt 
alkot. Az Io jellegzetes sárgásbarna színét a felszínt borító kén 
okozza. Érdekes kérdés, hogyan lehetséges ilyen kis égitesten 
ekkora vulkáni tevékenység. Honnan származik az ehhez szük- 
séges energia? Valószínű, hogy a Jupiter és a nagy Jupiter- 
holdak tömegvonzása által keltett ún. árapály-erők szolgáltat- 
ják a vulkánossághoz az energiát, nem engedve az Io belsejében 
forrongó anyagot kihűlni. 


2. A Callisto egy másik Galilei-hold. Sokkal jobban hasonlít a 
mi Holdunkra, mint társa. Felszínét kráterek szabdalják, ame- 
lyek éppúgy, mint a Holdon, becsapódásos eredetűek. A fel- 
színt valószínűleg vastag jég borítja. A Callisto átmérője kb. 
4840 km, pályasugara mintegy 1884 ezer km, keringési ideje 
16,7 nap. 

Több észlelő már régen fölvetette, hogy a Jupiternek halvány 
gyűrűje van. 1979-ben a Voyager-1 űrszonda végre lefényképez- 
te e gyűrű egy részletét. (3.) A Voyager—2 még részletesebben 
vizsgálta a gyűrűt, s megállapította, hogy az négy részből áll. 
A legbelső a bolygó felszínétől (71400 km pályasugártól) 
120000 km-ig tart, a legkülső 126 800-tól 128 500 km-ig. Földi 
észlelésekkel később ötödik, kb. 400000 km sugarú gyűrűt is 
fölfedeztek. A gyűrűk fényessége, alakja, sűrűsége gyorsan változik, 
föltehetőleg a bolygó mágneses terével való kölcsönhatás következ- 
tében. A legtöbb Jupiter-hold a gyűrűk övezetein kívül kering. 

XI. tábla 


1. A Szaturnusz. A Naprendszer hatodik bolygója. A Naptól 
átlagosan 1428,5 millió km távolságban kering, s egy keringése 
29 év 167 napig tart. Mérete kisebb, mint a Jupiteré, de a 
Földnél majdnem tízszer nagyobb: átmérője kb. 120000 km. 
Tengelyforgása gyors, forgási periódusa 10 óra 39 perc. A gyors 
forgás miatt a bolygó alakja lapult, sarki átmérője csak 109 ezer km. 
A Naprendszer második legnagyobb bolygójának átlagos sűrű- 
sége mindössze 0,7 g/cm?! Nem tudjuk, van-e szilárd magja. 
A légkör anyaga a Jupiteréhez hasonló: hidrogén és hélium, 
ammóniával és metánnal; befelé haladva egyre nő a sűrűsége 
és nyomása, míg talán cseppfolyós halmazállapotba kerül. Ha 
van szilárd magja, ez legbelül foglal helyet, s csak kisméretű 
lehet. Mivel a bolygó igen messze van a Naptól, felszíne (ponto- 
sabban a felhőzet teteje, amit mérni lehet) kb. 120 K hőmérsék- 
letű. A légkör tetején fagyott ammónia- és metánkristályok 
rétege úszik, emiatt a Jupiteréhez hasonló felhősávok csak 
homályosabban vehetők ki. 

Már Galileinek feltűnt, hogy a Szaturnusz körül valami 
, nincs rendben". De hogy mi, azt műszere tökéletlensége miatt 
nem tudta megállapítani. 1659-ben egy jobb távcsövekkel dol- 
gozó holland csillagász, Chr. Huygens fedezte föl valójában a 
Szaturnusz gyűrűrendszerét. A későbbi megfigyelők észrevették, 
hogy a gyűrű nem egybefüggő, hanem koncentrikus algyűrűkre 
tagolódik. Az űrszondás észlelésekig 3 algyűrűt tartottak szá- 
mon. Ezek között a Szaturnusz holdjainak gravitációs zavaró 
hatása következtében rések vannak. A Voyager-szondák felvé- 
telein a gyűrű több ezer gyűrűcskére bomlik. (2.) Ezeket nagyon 
sok kicsiny, talán cm nagyságrendű jégdarab és kő alkotja, 
amelyek legföljebb néhány km vastag rétegben, nagyjából a 
bolygó egyenlítősíkjában keringenek a Szaturnusz körül, és 
távolról nézve gyűrűnek látszanak. 

XII. tábla 


1. Az Uránusz. Szintén óriásbolygó, a Naptól 2873,2 millió km 
közepes távolságnyira ; keringési ideje 84 év és 8 nap. Átmérője 
5200 km. Szabad szemmel tiszta időben, földközelben még 
éppen észrevehető, de a halvány csillagok százaitól csak távcső- 
vel lehet megkülönböztetni. 1781-ben fedezte föl W. Herschel. 
A Voyager-2 űrszonda 1986-ban vizsgálta közelről, s megálla- 
pította, hogy tengelyforgási ideje 17 óra 14 perc; a légkör az 
óriásbolygókéhoz hasonló összetételű, benne valószínűleg me- 
tánból álló felhők lebegnek. (1/a) A légkör tetejének hőmérsék- 
lete kb. 60 K. Rég ismeretes, hogy a bolygó forgástengelye a 
keringési síkkal csak 8"-os szöget zár be, s a forgásirány , fordí- 
tott". Holdjai szintén fordított irányban keringenek az Egyenlí- 
tő síkjában. 


2. A Neptunusz. A Naprendszer nyolcadik bolygója. Közepes 
naptávolsága 4501,5 millió km, keringési ideje 164 év 282 nap. 
Egyenlítői átmérője mintegy 50 000 km. Tengelyforgási ideje 18,2 
óra. Légköre a többi óriásbolygóéhoz hasonló, bár a Naptól való 
igen nagy távolsága miatt valószínüleg még hidegebb, mint az 
Uránuszé. A bolygó szabad szemmel már nem látható meg; az 
Uránusz mozgásának szabálytalanságaiból elméletben , fedezte 
föl" U. J. Leverrier, majd az általa megadott helyen Galle német 
csillagász találta meg 1846-ban. A Neptunusznak ma két holdjá- 
ról tudunk. Föltételezik, hogy gyűrűrendszere is van. 


3. A Plútó. A Naprendszer legkülső bolygója. Nem tartozik az 
óriásbolygók közé. 5908,1 millió km közepes naptávolsága és 
kicsiny (kb. 3000 km) átmérője miatt igen halvány égitest, na- 
gyon keveset tudunk róla, hiszen a legnagyobb távcsövek sem 
látnak a felszínén részleteket. Keringési ideje 248 év 157 nap, 
tehát fölfedezése (1930) óta pályájának csak kis részét futotta be. 
E pálya erősen lapult ellipszis, ezért a Plútó időnként a Neptunu- 
szon belülre kerül (1979 és 1999 közt is!). Egy holdja van. 

XIII. tábla 


1. A Dione. A Szaturnusz bonyolult holdrendszeréből 1982-ig 23 
kisebb-nagyobb holdat fedeztek föl. Ezek közül 17-et teljesen 
biztosan megtaláltak, és a Voyager-szondák felvételeinek elemzé- 
se még további hat hold létezését valószínűsítette. A legnagyobb 
Szaturnusz-hold a Titan, amelynek 5150 km az átmérője ; légköre 
és vastag felhőtakarója van; hőmérséklete kb. 95 K ; légkörének 
leglényegesebb összetevője a nitrogén. A holdak sorában a Dione 
nagyság szerint a negyedik. Látványa erősen emlékeztet a mi 
Holdunkéra, de több Jupiter- és Szaturnusz-holdéra is, mert 
felszínén sok — valószínűleg becsapódásos eredetű — kráter látha- 
tó, továbbá kanyargós völgyek, fénylő vonalak. A Dione átmé- 
rője 1122 km, közepes pályasugara 377 ezer km, keringési ideje 
2,7 nap. Anyagának nagy része (bizonyára a többi Szaturnusz- 
holdé is) valószínűleg jég. A Szaturnusz-holdak közül 9 nagy 
(legalább 200 km átmérőjű, gömb vagy ahhoz közeli alakú), a 
többi kicsi, szabálytalan alakú, ún. törmelékhold. 


2. A Miranda. Az Uránusznak szintén bonyulult hold- és gyűrű- 
rendszere van. A gyűrűrendszert 1977-ben fedezték föl, amikor 
a bolygó elfedett egy halvány csillagot; lefényképeznie azonban 
csak a Voyager-2 szondának sikerült. (2/a). A Voyager-expedíi- 
ció előtt az Uránusznak öt holdját ismertük ; a szonda még tízet 
talált, amelyek persze kicsinyek. Minden Uránusz-hold igen ér- 
dekes. Az Umbriel felszíne nagyon sötét, talán mert — a többi 
holdhoz hasonlóan - az Uránusz sugárzási övezetében kering, és 
az erős részecskesugárzás a felszínt borító metánjégben olyan 
kémiai változásokat okoz, hogy sötét színű szén-hidrogének ke- 
letkeznek. A Miranda a legbelső Uránusz-hold, 131 ezer km 
sugarú pályán 1,4 nap alatt kerüli meg a bolygót. Átmérője kb. 
500 km. Felszíne, amelyről a Voyager igen részletes képeket 
készített, nagyon érdekes, mert erősen tagolt, s egymás közelé- 
ben, egymástól teljesen eltérő szerkezetű részletek találhatók. 
E felszín kialakulására egyelőre nincs elfogadott magyarázat. 

XIV. tábla 


1. Kisbolygó. A Naprendszer szerkezetével foglalkozó csillagászok- 
nak már vagy kétszáz éve föltűnt, hogy a Mars és a Jupiter pályája 
közt , túl nagy" a távolság. Kutatni kezdték, nincs-e fölfedezetlen 
bolygó ezen a területen. 1801. január 1-jén G. Piazzi megtalálta az 
általa Ceresnek elnevezett bolygócskát. Ez 413,8 millió km közepes 
távolságban 4 év 221 nap alatt kerüli meg a Napot, átmérője kb. 
760 km. A további kutatás hamarosan több, hasonló pályán 
mozgó bolygócskát talált. Jelenleg mintegy 2000 ilyen, ún. kisboly- 
gót tartanak nyilván, de jóval többről van tudomásunk, és nyilván 
nagyon sokukat még nem ismerjük. A legnagyobb kisbolygó a 
Ceres; a Földet néha nagyon megközelítő Hermész átmérője csu- 
pán kb. 900 méter, de a kisbolygóövezetben ennél kisebb méretű 
testek is jócskán akadnak. Nem mindegyikük pályája fekszik a 
nagybolygók pályasíkjában, s a kisbolygópályák gyakran sokkal 
elnyúltabbak, mint azt a nagybolygóknál megszoktuk. 

A csillagászati fényképek készítésekor a Föld forgása miatt a 
távcsövet lassan mozgatni kell, különben a képen a csillagok 
elmozdulnának. A pontosan beszabályozott távcsőóramű a csilla- 
gok elmozdulását kiegyenlíti, a kapott képen a csillagnyomok 
pontszerűek. Ha olyan égitest kerül a felvételre, amely a csillagok- 
hoz képest mozog, ennek nyoma nem pont, hanem csik lesz. (Lásd 
képünk.) Ez azonnal föltűnik a lemez átvizsgálásakor. Ha ugyan- 
azt az égitestet több fotón is megtalálják, akkor a nyomokból 
kiszámítható a kisbolygó pályája. 


2. Meteorit. A Nap körül keringő apró égitestek közül egy-egy a 
Föld légkörébe juthat. Ha elég nagy, akkor a légburkon áthatolva 
lejuthat a földfelszínre. Az ilyen, égből hullott kövek a meteoritok. 
Hasonlóak a kisbolygókhoz (bár méretük nagyon csekély), de a 
légkörön áthaladva felületük nagyon megváltozik: megolvad, 
megég, így ha megtaláljuk, már nem emlékeztet eredeti alakjára. 
Anyaguk így is megvizsgálható : a Földön jól ismert kémiai elemek 
fordulnak elő bennük. 

XV. tábla 


1. Meteornyom. Augusztusi éjszakákon sok hullócsillag tűnik föl. 
A legtöbb ember csak nyáron tölt hosszabb időt éjjel a szabadban, 
ezért a többi évszak , hullócsillag"7-ait csak kevesen ismerik. Ez az 
elnevezés egyébként helytelen, hiszen e jelenségnek semmi köze a 
csillagokhoz. Helyesebb, ha jó magyar szó híján meteornak, me- 
teorjelenségnek nevezzük. Egy fényes meteor egy kb. grammnyi 
kövecske, amely a bolygóközi térből véletlenül légkörünkbe jut, 
ott lefékeződik, mozgási energiája hővé alakul. Ez a hő fölizzítja 
magát a meteort, s fénykibocsátásra gerjeszti a levegő részecskéit, 
ahol a meteor elhalad. Ha több gramm a tömege, akkor nappal 
is látható fényes tűzgömbként jelenik meg; nagyon ritkán akad 
többtonnás is, amelynek részei lejuthatnak a földfelszínre. Az 
általános elképzeléssel ellentétben a meteoritok nem forrón, ha- 
nem langyosan vagy hidegen érnek földet. A meteorkövek a Nap- 
rendszer terében nem egyenletesen oszlanak el, hanem bizonyos 
pályák mentén keringenek, s csak akkor válnak számunkra ismert- 
té, ha keresztezik a földpályát. A Föld az évnek egy bizonyos rövid 
szakaszán tartózkodik a metszéspont közelében, ezért csak ekkor 
érkeznek légkörünkbe e raj meteorjai. Egy meteorraj tagjai egy- 
mással nagyjából párhuzamos pályán haladnak, de a légkörben 
fölvillanva s közben hozzánk közeledve széttartónak látszó csíkot 
húznak az égbolton. Ezek visszafelé meghosszabbítva kis területen 
metszik egymást, mintha a meteorok innen sugároznának szét. 
E terület a raj radiánsa. A rajok a nevüket arról a csillagképről 
kapják, ahová radiánsuk esik. 


2. Meteoritkráter. A Naprendszer keletkezése idején a nagyboly- 
gók és holdjaik felületére kisbolygók csapódtak, így jöttek létre a 
ma is látható kráterek. A Földön a víz és a szél munkája, az erózió 
(és más hatások) rég eltüntették ezeket az ősi nyomokat. Ma már 
csak a legfiatalabb, néhány millió éves becsapódási kráterek van- 
nak meg. Egy ilyen meteoritkrátert ábrázol műholdról készült 2. 
képünk. 

XVI. tábla 


1. Üstökösök. Messze, a Plútó pályáján túl egyes kutatók sze- 
rint sok millió üstökös kering, de ezeket picinységük miatt 
sosem láthatjuk. Előfordul azonban, hogy valami zavaró hatás 
következtében valamelyikük pályája úgy módosul, hogy az 
üstökös elindul a Naprendszer belseje felé. Egy ilyen test főként 
jégből és apró porszemekből áll, amelyek a világűr hidegében 
keményre összefagytak; a Naphoz közelebb jutva azután an- 
nak sugárzása melegíteni kezdi az üstökösmagot összefogó 
jeget. Ebből az elpárolgó anyagból lesz az üstökös , feje", amit 
kómának nevezünk, s nagyobb üstökösöknél ebből alakul ki a 
csóva. A magot körülvevő por és gáz részecskéin szétszóródó 
napfényt, valamint a gáz saját fényét néha szabad szemmel is 
látni. Nagy üstökösök igen feltűnőek lehetnek, esetleg a nappali 
égen is; ha pedig éjjel láthatók, csóvájuk az ég nagy részét 
átívelheti. Régen az emberek, nem tudván, mi ez a jelenség, 
nagyon féltek az üstököstől: azt hitték, járványokat, háború- 
kat, katasztrófákat jelez. Pedig még akkor sem történnék na- 
gyobb baj, ha a Föld összeütközne egy üstökös magjával. 

A West-üstököst (1) 1975-ben fedezték föl, 1976-ban szabad 
szemmel is jól látható volt. Miközben a csillagászok figyelték 
és fényképezték, az üstökös magja több darabra esett szét. Ez 
igazolni látszik azt a régi elméletet, amely szerint a meteorrajok 
voltaképpen rég széthullott üstökösök maradványai. 

A történelmi időkben már sokszor észlelt, kb. 76 év keringési 
idejű Halley-üstökös 1986-os visszatértét az űrkutatás szakem- 
berei is felkészülve várták. Több űrszondát a Halley-üstökös 
közeli vizsgálatára küldtek. A szovjet Vega-szondák elég jó 
minőségű fényképeket készítettek az üstökös magjáról, és ezen 
kívül is számtalan mérést végeztek a magot körülvevő anyag- 
ban. Az üstökösmag, mint 2. képünkön látható, szabálytalan 
alakú, itt-ott fényes foltokkal (e foltok területén párolog el a 
mag anyaga). 

csillag SÉsZt lenes AK tértészt tölt ki 
meszet ZER Einl je (idegen szó" 


framlása szállítja els 
Galaxisunk magja tehát igen aktív égitest. Közvetlenül nem 
figyelhető meg, mert csillagközi felhők eltakarják előlünk. Infra- 


sre érzékeny mű- 
szerekkel magáról a magról is sikerült néhány észlelést végezni. 
ől spirálkarok rendszere indul ki, amelyéiő 
között ke E 
Tejútrendszer anya 8 E Elet 
széle közelében EE ÜGÍT el. (áz ábrán piros bonítáli j £ ; 7 : A 
rez A FS tá 10000 fényév 
A karok néhány ezer féni agságúak, a mag k. E 
átmérője kb. 15 ezer fényév. (A fényév csillagászati távolsá; 
9.46 :10"2 km.) A Galaxis korongja 75-80 ezer 
gészet gömbszerűen veszi körül a kb. 120 
ún. ETEL A halo, amelynek csillagai 


örül 

forog. Különböző részeinek szögsebessége azonban nem egyfor- 

obb, attól távolodva egyre 

kisebb. A Nap 220 sebességgel kering a centrum körül, és 

kb. 230 millió att járja egyszer körül. A Galaktika, amely 

10-12 milliárd éve létezik, legalább 20 más tejútrendszerrel együtt 
az ún. lokális galaxishalmazhoz tartozik. 

1. Tejút-részlet. Derült éjszakán, városi fényektől távol eső 
megfigyelőhelyről az égre pillantva láthatjuk, hogy a csillagok 
nem rendszertelenül oszlanak el, hanem egy égi főkör mentén 
sűrűsödnek. E kör vidékén szabálytalan határvonalú, derengő 
ezüstös fényfátyol vonul végig, amelyben itt-ott sötét , lyukak" 
vannak. Ez a Tejút sávja. A régiek nem tudhatták, mi ez, amíg 
Galilei távcsövével meg nem vizsgálta és föl nem fedezte, hogy 
a Tejút voltaképpen sokmilliónyi halvány csillag egybemosódó 
fénye, néhol fénylő csillagközi felhőkkel. Vannak a csillagok 
közt fényelnyelő felhők is ; a Tejút sötét részei ilyen fényelnyelő 
felhők. Távcsövön keresztül lefényképezve a Tejút egy részletét, 
a képen megörökíthető az a sok csillagocska, amelyeket szabad 
szemmel ugyan nem látunk, de amelyek oly sokan vannak, 
hogy együttes fényük már feltűnő. Az ilyen képeken általában 
csillagközi felhők is láthatók. 

A Tejút csillagainak fölfedezése után azon kezdtek gondol- 
kodni a csillagászok, hogy ez a sok csillag vajon hogyan helyez- 
kedik el a térben. W. Herschel — jobb híján — egy feltételezésből 
indult ki: abból, hogy minden csillag egyforma fényes, és csak 
azért látjuk őket különböző fényesnek, mert különböző távol- 
ságban vannak. Így a fényesebb csillagok közeliek, s minél 
halványabbnak tűnnek, annál messzebb vannak. ( Azért kény- 
szerült e föltevésre, mert akkoriban még nem tudták meghatá- 
rozni a csillagok távolságát.) Ezután Herschel nagy távcsövével 
az ég különböző irányaiban csillagszámlálást végzett, és a ka- 
pott adatokból megpróbálta kideríteni a környező csillagok 
elhelyezkedésének szabályosságait. Arra a következtetésre ju- 
tott, hogy e csillagok egy lapos korongban vannak, amelynek 
közepe a mi Naprendszerünk. E pontatlan kép volt a Tejút- 
rendszer első modellje. Valójában a Nap mintegy 30 ezer fény- 
évnyire van a Tejútrendszer közepétől. 

XIX. tábla 


1. A Betelgeuze foltjai. Amikor Kopernikusz (1473—1543) kimondta, 
hogy a Föld a Nap körül kering, a korabeli csillagászok egy része 
nem hitt neki. Azt mondták, ha igaza lenne, akkor a Föld mozgása 
miatt a csillagok — egy év periódussal — látszólag ingadoznának az 
égen. (Parallaktikus elmozdulás.) Ezt azonban nem tapasztaljuk, 
tehát a Föld nem mozoghat. Kopernikusz szerint a csillagok paral- 
laktikus elmozdulását csak azért nem látjuk, mert a csillagok igen 
messze vannak. Kortársai ezt sem fogadták el, mert ehhez a csilla- 
goknak olyan messze kellene lenniük, ami akkor hihetetlennek tűnt. 
Mégis Kopernikusznak volt igaza. Azóta sok csillag távolságát 
sikerült megmérni (többek között épp a parallaktikus elmozdulás 
észlelése útján), és kiderült, hogy a legközelebbi csillag is több mint 
4 fényévnyire van a Naprendszertől. Ezért a legnagyobb távcsövek 
is pontnak mutatják a csillagokat. A legkorszerűbb megfigyelési 
technika tette csak lehetővé, hogy néhány közeli óriáscsillagról, így 
a Betelgeuzéról (ez a téli égbolt Orion csillagképének legfényesebb 
tagja, az a Orionis, tőlünk kb. 470 fényévnyire van) olyan képet 
készítsünk, amely bizonyos részleteket is mutat a csillagon. Felszínén 
ugyanis hűvösebb és melegebb foltok vannak, és ezeket, bár nagyon 
elmosódóan, de sikerült lefényképezni. 


2. A P Pictoris körüli felhő. Ma úgy tudjuk, hogy a Naprendszer egy 
csillagközi por- és gázfelhő összetömörüléséből jött létre. A nagyjá- 
ból gömbölyű, forgó felhő a forgás miatt egyre laposabb lett, sűrűsé- 
ge nőtt; közepén kialakult a Nap, s a körülötte megmaradt anyagból 
álltak össze a bolygók. Ha ez így történt, és nemcsak a Nap, hanem 
más csillagok is így keletkeznek, akkor ma is kell lenniük olyan 
csillagoknak, amelyek körül még ott van a lapos por- és gázkorong, 
a bolygórendszer őse. Az ilyen korongot a Föld felszínéről nem lehet 
észlelni, de mesterséges holdon elhelyezett infravörös távcsővel igen. 
Néhány csillag mellett sikerült is ilyen felhőt kimutatni, így a 2. kép 
tanúsága szerint a B Pictoris nevű csillagnál is. 

1. A Pleiádok. (M 45). Ha egy csillagközi felhőben megkezdődik a 
csillagkeletkezés bonyolult folyamata, akkor általában egyszerre sok 
csillag születik. Ezek természetesen közel vannak egymáshoz. Nin- 
csenek azonban nyugalomban, hiszen az eredeti felhő anyaga ör- 
vénylett, mozgott. A születő csillagok tehát forognak és egymáshoz 
képest mozognak is; ezért bár közel keletkeztek egymáshoz, idővel 
szétszóródnak a térben. Az ilyen, együtt keletkezett csillagok , társa- 
ságát" nyílt csillaghalmaznak nevezzük. Sok ilyet találhatunk az 
égen; talán a legszebb, legfeltűnőbb és legismertebb a Pleiádok. 
A téli égbolton, a Bika csillagképében található meg. A magyar nép 
Fiastyúknak nevezi, szabad szemmel 7-8 csillagát láthatjuk, amelyek 
egy teliholdnyi területen helyezkednek el, s a Göncölszekérhez némi- 
leg hasonló pici alakzatot rajzolnak ki. Távcsővel itt mintegy 230 
csillag látható ; hosszabb expozíciójú fényképfelvételen pedig megta- 
láljuk a fényes csillagok körül annak az anyagnak a maradványát 
is, amiből a halmaz keletkezett. E szálas szerkezetű porköd jól 
kivehető az itt látható felvételen. A Fiastyúk csillagai nagyon fiata- 
lok: alig néhányszor 10 millió évesek. 


2. Az M 13 jelű gömbhalmaz. Egészen más jellegűek a gömbhalma- 
zok, amelyek többnyire a galaktikus halóban vannak. Ezeknek 
csillagai oly közel vannnak egymáshoz, hogy a halmaz sosem szóró- 
dik szét, mert a tömegvonzás együtt tartja őket. Egy-egy gömbhal- 
mazban általában öreg, 10-12 milliárd éves csillagok tízezrei vannak 
együtt. A képen az egyik legfényesebb gömbhalmazt, az M 13 jelűt 
látjuk. Ez a Herkules csillagképben, a tavaszi égen látható ; kedvező 
körülmények között szabad szemmel is megpillanthatjuk kis deren- 
gő foltját. Színházi látcsővel még könnyebben felfedezzük, nagyobb 
távcsőben pedig igen látványos : szélén egyes csillagai külön is feltűn- 
nek, míg közepe felé rengeteg csillagának fénye már egybemosódik. 
E halmaz tőlünk kb. 22 ezer fényévnyire van. 


XXI. tábla 


1. Az Orion-köd. A téli (de talán az egész) égbolt leglátványosabb 
csillagképe az Orion. Nagy négyszöge közepén három, egy vonalban 
álló csillag alkotja az Orion övét. Ez alatt tiszta időben szabad 
szemmel is kivehető egy elmosódó halvány folt, a Nagy Orion-köd. 
Távcsővel igen érdekes látványt nyújt, színes csillagászati felvétele- 
ken még szebb. Itt egy ún. hamis színezésű képet látunk róla, 
amelyen a különböző színek a felhő különböző fényességének — 
tulajdonképpen sűrűségének — felelnek meg. Ezen csak a köd legfé- 
nyesebb része látható ; érzékeny műszerekkel halvány foszlányait az 
egész csillagkép területén ki lehet mutatni. Viszonylag sűrű része 30 
fényév, legfényesebb vidéke 5-6 fényév átmérőjű lehet. Tőlünk mint- 
egy 1000-1500 fényévnyire van. A színképelemzés tanúsága szerint 
anyagának nagy része hidrogén. Belsejében igen fiatal, legföljebb 15 
ezer éves csillagokból álló csillagtársulás van; ezek erős sugárzása 
készteti fénylésre az Orion-köd anyagát. Kissé távolabb néhány 
százezer, még távolabb (az Orion öve környékén) néhány millió éves 
csillagok találhatók, ezek együtt az Orion-asszociációt alkotják. 
A vidék tehát születő csillagok bölcsője. 


2. A Lófej-köd. A csillagközi anyag csak akkor fénylik, ha benne 
vagy közelében erősen sugárzó, forró csillagok vannak. Ilyenek 
hiányában a felhő sötét, jelenlétét csak az árulja el, hogy a mögötte 
lévő égitestek fényét a sötét köd elnyeli. A sötét felhő alakját akkor 
lehet a legjobban szemügyre venni, ha mögötte véletlenül világító 
gázköd van. Ilyen a Lófej-köd, amely szintén az Orion csillagképben 
van. Az IC 434 jelű világító hidrogénködöt a képen szintén látható 
t Orionis csillag sugárzása gerjeszti. Előtte, tőlünk talán 1200 fényév- 
nyire helyezkedik el az eléggé ismert Lófej-köd, amely nevét jellegze- 
tes alakjáról kapta. Sötét kontúrja szépen kirajzolódik a fénylő 
háttéren. Távcsőben, szabad szemmel vizsgálva, nem könnyű meg- 
találni. Megfelelő színszűrők segítségével készült fényképfelvételek 
azonban szépen megmutatják. 

1. A e Ophiuchi körüli köd. A csillagközi felhők anyaga nagy- 
részt hidrogén, de nem tiszta, hanem egyéb anyagokat is tartal- 
maz. Ezeknek az anyagoknak az atomjait, molekuláit a közelben 
lévő forró csillagok sugárzása gerjesztheti, és akkor e részecs- 
kék bizonyos hullámhosszú, azaz meghatározott színű fényt 
bocsátanak ki. Hogy milyet, az a gerjesztett részecske fajt. 
és a felhő fizikai viszonyaitól függ. A csillagközi felhők külön- 
böző részei különböző színösszetételű fényt bocsáthatnak ki, s 
az érzékeny színes fényképeken nagyon látványos képet adnak. 
De még ennél is érdekesebb a felhők , rádióképe", amit a kor- 
szerű műszerek részletdúsan elő tudnak állítani. A csillagközi 
térben előforduló vegyületek ugyanis többnyire nem a látható, 
hanem a rádiótartományban sugároznak, így a felhő anyagá- 
nak bonyolultabb molekuláit a rádiósugárzás vizsgálata árulja 
el. A csillagközi felhőkben egyébként eddig — meglepő módon — 
többféle szerves molekulát is kimutattak, így metilamint, etil- 
alkoholt stb. Ezek a molekulák nem szerves úton keletkeztek, 
s csak azért tudnak megmaradni a csillagközi tér mostoha kö- 
rülményei között, mert ott a gázsűrűség igen csekély lévén, a 
részecskék csak igen ritkán , zavarják" egymást. A képen lát- 
ható felhő érdekessége, hogy bár fényképe is nagyon szép, a 
rádióképből, illetve rádiósugárzása elemzéséből kiderült: e fel- 
hő sok, viszonylag összetett molekulát tartalmaz, csillagok is 
keletkeznek benne. 


2. A Sas-köd (M 169. E szép csillagközi felhő a Kígyó csillag- 
képben van. Mintegy 5400 fényév a távolsága, s benne fiatal, 
forró csillagok halmaza található. Átmérője kb. 70 fényév, leg- 
sűrűbb belső részéé 25 fényév. Erősen fényelnyelő, sűrű részei és 
világító területei érdekes rajzolatot mutatnak. A felhőben számos 
kis gömbszerű sötét felhő is kimutatható, ezek keletkezőben lévő, 
magfúziós energiatermelést még nem folytató csillagok. Itt szinte 
a kutatók szeme láttára jönnek létre új és új csillagok. 

1. A Lyra gyűrűs köd (M 57). Júliusi, augusztusi éjszakákon maga- 
san, majdnem a fejünk felett delel a fényes Vega. Ez a paralelogram- 
ma alakú Lant csillagkép legfényesebb csillaga. A Lant halvány 
csillagnégyszögének déli oldalán van a — sajnos csak jobb távcsővel 
megpillantható — Lyra gyűrűs köd. Ez nagyjából gömb alakú gázbu- 
borék, kisebb távcsőben korongnak, azaz bolygószerűnek tűnik. 
Ezért az ilyen típusú felhőket , planetáris köd"-nek nevezik. Fényké- 
pe kimutatja, hogy a felhő közepén igen magas (kb. 100 ezer K) 
felszíni hőmérsékletű csillag van, amelynek sugárzása nagyrészt a 
szemmel nem látható ultraibolya-tartományba esik. Gothard Jenő 
magyar csillagász fedezte föl a múlt század végén. E központi csillag 
— voltaképpen két, egymáshoz nagyon közel keringő (ún. kettős) 
csillag — hozta létre a felhőt ún. nóvakitörés alkalmával, legalább 20 
ezer évvel ezelőtt. Egy nóvakitörés bonyolult folyamat; a két csillag 
kölcsönhatása következtében az egyik csillag felszínhez közeli réte- 
geiben— néha többször is — robbanás történik, és a csillag anyagának 
egy része szétrepül. 


2. A Rák-köd (M 1). Amikor egy csillag belsejében annyira megfo- 
gyatkozik a hidrogén, hogy a magfúzió akadozni kezd, a csillagban 
csökken a nyomás, s az égitest kezd összehúzódni. Ettől a belseje 
még jobban fölmelegszik, újabb magreakciók indulnak meg benne, 
de idővel ezek üzemanyaga is elfogy. Ezután, ha a csillag tömege 
legalább 3-szor akkora volt, mint a Napé, további összehúzódással 
sem tudja helyreállítani az egyensúlyi állapotot. A magreakciók 
megszűnésekor a csillag hirtelen összeroskad, és annyira felhevül, 
hogy szinte teljesen szétrobban. Ez a szupernóva-kitörés; ilyenkor 
a csillag néhány hétig többmilliárdszorosára növeli fényességét. 
Anyagának nagy része a térben szétszóródik, és benne a robba- 
nás során nehézelemek atommagjai is kialakulnak. A Bika 
csillagképben 1054-ben felrobbant szupernóva maradványa a 
Rák-köd. Belsejében a csillag magjának maradványa, egy ún. 
neutroncsillag rejtőzik. 

1. A Magellán-felhők. Századunk elején még senki nem tudta, hogy 
a Tejútrendszer egyben az egész Világegyetem-e, vagy van még más 
tejútrendszer is. Ennek eldöntéséhez egyrészt meg kellett határozni 
Tejútrendszerünk méreteit, másrészt módszert kellett kidolgozni 
óriási távolságok megmérésére. Ha már tudjuk, mekkora a Tejút- 
rendszer, és találunk égitesteket, amelyek már , nem férnek bele", 
akkor a Tejútrendszer még nem az egész Világegyetem. A Magellán- 
felhők bizonyos periodikusan változó fényességű csillagainak, az ún. 
cefeidáknak a vizsgálata szolgáltatta az első módszert nagyon távoli 
égitestek távolságmérésére. Fölfedezték ugyanis, hogy e csillagok 
annál fényesebbek, minél hosszabb a fényváltozásuk periódusideje. 
Ezért bármely cefeida periódusának megméréséből megmondhat- 
juk, milyen fényes a csillag. Ebből, figyelembe véve azt is, milyen 
fényesnek látszik, kiszámítható a távolsága. Eszerint a Magellán- 
felhők tőlünk mintegy 200 ezer fényévnyire vannak. Minthogy a 
Tejútrendszer átmérője alig feleekkora, e felhők messze túl vannak 
a Galaktika határain, ún. külső tejútrendszerek (extragalaxisok). 
Alakjuk szabálytalan, a gravitáció kapcsolja össze őket a Tejútrend- 
szerrel. Úgy is szokták mondani, ezek (s még néhány kis galaxis) 
a Tejútrendszer kísérői. (Képünkön a Nagy Magellán-felhő lát- 
ható.) 


2. Elliptikus galaxis. A második képen is egy távoli tejútrendszer 
látható, de ez nem szabálytalan alakú. Jobban hasonlít a Tejút- 
rendszerre, mint a Magellán-felhők, mert alakja elliptikus. Nincse- 
nek azonban spirálkarjai, s nagyon kevés benne a csillagközi 
anyag. Csillagainak érdekes tulajdonsága, hogy — mondjuk a Nap- 
hoz képest — alig tartalmaznak nehezebb elemeket, pl. fémeket. 
Mindez arra utal, hogy az elliptikus galaxisok nagyon idősek. 
Csillagaik a galaxis közepétől kifelé egyre ritkábban helyezkednek 
el, ezért az ilyen tejútrendszerek képein középtől kifelé egyre halvá- 
nyabb részletek vannak. Némelyik elliptikus galaxis körül hal- 
vány, porból, gázból vagy csillagokból álló héjak fedezhetők fel. 

1. Az Androméda-köd (M 31). A legjobban ősszel megfigyelhető 
Androméda csillagkép legérdekesebb részlete ; talán a legismertebb 
galaxis. Tőlünk, mint csillagainak vizsgálata alapján megbecsülhe- 
tő, mintegy 2,5 millió fényév a távolsága. Szerkezete igen hasonló 
a mi Tejútrendszerünkéhez, mert fényes magja és spirálkarjai van- 
nak. Méretei is nagyjából megegyeznek a Tejútrendszer megfelelő 
méreteivel. Nagy távolsága miatt néhány százmilliárd csillagánai 
egybemosódó fénye alig elegendő ahhoz, hogy szabad szemmel 
megpillantsuk az égen. Nagy távcsővel készített fényképein ap. 
róbb galaxisokat találunk a közelében; két elliptikus kísérő-galaxi- 
sa jól látszik a képen, de további két törpe kísérője is van. Szintén 
a lokális galaxishalmazhoz tartoznak. Az Androméda-köd spirál- 
karjai a legnagyobb távcsövek segítségével csillagokra bontva is 
tanulmányozhatók; ismerünk bennük változócsillagokat, csi 
aghalmazokat, csillagközi felhőket — egyszóval minden olyan 
égitestet, amilyet a Tejútrendszerben is megtalálhatunk (ha elég 
ényes, hogy meglássuk). Nóvakitöréseket is láttak már benne. 
Képünkön az Androméda-ködöt ferde rálátásban látjuk, első 
pillantásra ezért tűnik elnyúlt elliptikus galaxisnak. 


2. A , Sombrero"-galaxis (M 104). Ez a tejútrendszer a Szűz csil- 
agképben látható. Az égboltnak e vidékén nagyon sok extra- 
galaxist lehet fölfedezni, ugyanis itt található a Virgo-galaxis- 
halmaz, amelynek mintegy 3000 tagja elég fényes ahhoz, hogy 
efényképezhessük. Ezek közül kb. százat nagyobb amatőr táv- 
csővel is észlelhetünk. A Sombrero-galaxis elég fényes, már 
isebb távcső is megmutatja. Alakja azért ilyen különös, mert 
épp élével fordul felénk, így bár spirális galaxis, szerkezete nem 
vehető ki. A közepén végighúzódó sötét sáv a galaxis fősíkjába 
tömörülő csillagközi anyag fényelnyelő hatásának következmé- 
nye. A , Sombrero" átmérője nagyjából 100 ezer fényév; körü- 
ötte sok gömbhalmaz található. 

XXVI. tábla 


1. Az M 33 jelű spirálgalaxis. Az őszi égbolt kicsi és jellegtelen 
Háromszög csillagképének különlegesen szép látványossága. Na- 
gyon jó látási viszonyok esetén még szabad szemmel is észrevehető, 
így az Androméda-köd után a második legfeltűnőbb extragalaxis. 
Szinte pontosan a síkjára merőleges irányból látjuk, ezért spirális 
karjainak szerkezete nagyon jól tanulmányozható. Átmérője mint- 
egy 60 ezer fényév, tőlünk kb. 2.4 millió fényévre van. Legfénye- 
sebb csillagait a nagy távcsövek külön is megmutatják, csillaghal- 
mazok és csillagközi felhők is láthatók benne. Színes fényképfelvé- 
telen még azis kivehető, hogy spirális karjainak csillagai kékebbek, 
mint a magot nagyjából gömbszimmetrikusan körülvevő csilla- 
gok; ha a képet számítógéppel módosítják, úgy, hogy a színkü- 
lönbség erősebb legyen, akkor e kétfajta csillag még jobban külön- 
választható. Ez a két csillagnépesség (ahogy a csillagászok mond- 
ják, csillagpopuláció) általában minden tejútrendszerben kimutat- 
ható, így a mi Tejútrendszerünkben is. A térben gömbszimmetri- 
kusan elhelyezkedő, vörösebb, ún. II. populációs csillagok valószí- 
nűleg öregebbek, mint a kékebb, a spirálkarokat alkotó, nehezebb 
elemeket is tartalmazó I. populációsak. 


2. Az M 51 ikergalaxis. A Göncölszekér rúdja utolsó csillagának 
közelében van az M 51. Ez voltaképpen két tejútrendszerből álló 
, ikergalaxis", amelyeknek közös fősíkjára nagyjából merőlegesen 
tekintünk, így szerkezetüket is jól megfigyelhetjük. Látható, hogy 
egy nagyobb spirálgalaxis egyik spirálkarja végén van a másik 
kisebb, szabálytalan alakú tejútrendszer. Mindkettő tőlünk mint- 
egy 13 millió fényév távolságban van, a nagy tejútrendszer átmérő- 
je kb. 100 ezer fényév. Lehetséges, hogy a nagy galaxis magjának 
robbanása , dobta ki" a kisebbet, s így jött létre ez a szép szerkezet; 
de valószínűbb, hogy a két tejútrendszer mozgása során véletlenül 
került egymás közelébe, s a gravitációs kölcsönhatás következté- 
ben alakult ki köztük a ma látható anyaghíd. 

XXVII. tábla j 


1. Az M 82 jelű különleges galaxis. Ez a tejútrendszer is egy 
galaxishalmaz tagja. Szabálytalan alakú, leginkább egy élben 
látható spirálisra hasonlít — ami nem véletlen, mert ez a galaxis 
valóban élben látszik. Tőlünk mintegy 10 millió fényévnyire 
van, érdekessége főleg fényképen fedezhető föl. Magjától ugyanis 
főleg a hidrogén színképvonalában látható szálas szerkezetű 
képződmények nyúlnak ki. Ez a magban lejátszódott hatalmas, 
talán másfél millió éve történt robbanás következménye lehet, 
amikor is a mag hidrogénfelhőkké oszlott, és anyaga 1000— 
1500 km/s sebességgel kilövődött a központi tartományból. 
A folyamatban öt-hat millió Nap tömegének megfelelő anyag- 
mennyiség vesz részt, a felhasznált energia pedig akkora, hogy 
hasonlattal nem is szemléltethető (kb. 2,5 - 10"8 joule). Ezenfelül 
fényt, rádió- és egyéb sugárzásokat is kibocsát; csak infravö- 
rösben mintegy 10 milliárdszor annyit, mint a Nap! Az M 82 
aktivitására különlegesen erős rádiósugárzása hívta föl a kuta- 
tók figyelmét. Hogy a folyamat energiája honnan származik, 
hogyan termelődik, arról ma még csak elméletek vannak. 


2. Az M 87 jelű különleges galaxis. A már említett Virgo-gala- 
xishalmaz központi égiteste. Elliptikus, de csaknem gömb ala- 
kú, körülötte sok gömbhalmazzal. Az ismert galaxisok közül 
az egyik legnagyobb tömegű és fényességű : tömege mintegy 800 
milliárdszor akkora, mint a Napé. Az M 87 részletesebb vizsgá- 
latára akkor került sor, amikor fölfedezték, hogy igen erős 
rádiósugárzása van. Azóta erős röntgensugárzása is ismert. Jó 
fényképfelvételeken észrevehető, hogy központi vidékéről egy 
fényes nyúlvány indul kifelé, amelyen három nagy csomó talál- 
ható. A nyúlvány kb. 4100 fényév hosszú és 400 fényév széles. 
A kutatók szerint a tejútrendszer magjában mintegy 500 ezer 
évvel ezelőtt hatalmas kitörés, robbanás játszódott le, s ez lökte 
ki azt az anyagot, amely a nyúlványt alkotja s ma is kifelé repül. 

XXVIII. tábla 


1. A Centaurus A. Azokat a tejútrendszereket, amelyek sokkal 
több energiát bocsátanak ki rádiósugárzás, mint fény formájában, 
rádiógalaxisoknak nevezzük. Ilyen az előző lapon említett M 82 
és M 87 is, de még jellegzetesebb rádiógalaxis a Centaurus A. 
Ennek optikai képe olyan furcsa, hogy régebben két, éppen össze- 
ütköző galaxisnak tartották. Távolsága kb. 15 millió fényév. Rádió- 
távcsővel kimutatható igen érdekes szerkezete: az optikailag látha- 
tó elliptikus galaxis két oldalán egy-egy rádiósugárzó , szárny" 
helyezkedik el. Ez a szerkezet mintha arra utalna, hogy a Cen 
A magjában is robbanás történt, s ez dobta ki szimmetrikusan két 
irányba a rádiósugárzó hirdogénfelhőket. 


2. A Virgo-halmaz. A tejútrendszerek általában nem egyesével, 
magányosan járják útjukat a térben, hanem kisebb-nagyobb hal- 
mazokat alkotnak. Van olyan galaxishalmaz, amelynek csak né- 
hány tagja van, de akad több ezer tagú is. Ilyen galaxishalmaz a 
már említett lokális csoport, amelybe a Tejútrendszer is beletarto- 
zik. 

A Szűz és az Oroszlán csillagkép határa irányában van a Virgo- 
halmaz közepe. Ez talán 42 millió fényévre van tőlünk. A halmaz 
legfényesebb tagja az M 100 jelű tejútrendszer, de nem sokkal 
halványabb nála az előző táblán látható M 82 sem. E halmazba 
tartozik a Sombrero is. A Virgo-halmazt néha lokális szuperhal- 
maznak is nevezik. Átmérője mintegy 10 millió fényév, bonyolult 
szerkezete pedig térbeli térképen fölrajzolva egy virágra emlékez- 
tet. Ennek a formának a kialakulása feltehetőleg annak köszönhe- 
tő, hogy a tejútrendszerek születésének alapanyagát képező hidro- 
génfelhők nem voltak egyenletes sűrűségűek, és a kezdeti szerkezet 
nyomai láthatók a halmazon még ma is. Ez a helyzet különben a 
többi galaxishalmaznál is. A számítógéppel végzett vizsgálatok 
szerint a legtöbb galaxis és halmaz vonalakba, felületekbe tömörül, 
amelyeket egymástól nagy üres térrészek választanak el. 

XXIX. tábla 


1. Galaxiscsoport. A galaxisok világában nem ritkaság, hogy 
két vagy több, egymáshoz közeli galaxis között kölcsönhatás 
van. Ez megnyilvánulhat abban, hogy tömegvonzásukkal meg- 
változtatják egymás alakját, szerkezetét, esetleg csillagokból és 
csillagközi anyagból álló hidakat alakítanak ki egymás között. 
A képen öt, egymásra kölcsönösen ható — és következésképpen 
egymáshoz közeli — galaxisból álló csoport látható. 

1925 táján fölfedezték, hogy minél távolabb van egy tejút- 
rendszer, annál erősebben eltolódnak színképében a színképvo- 
nalak a vörös felé (vöröseltolódás). Ezt azzal magyarázták, 
hogy a tejútrendszerek távolodnak tőlünk és egymástól, s távo- 
lodásuk sebessége arányos a távolságukkal. Eszerint két egy- 
máshoz közeli galaxis vöröseltolódása nagyjából meg kell hogy 
egyezzék. Márpedig a bemutatott galaxisok egyikének vörösel- 
tolódása erősen eltér a többiétől, s ez ellentmond az eddig 
elfogadott elméletnek. Az ellentmondás oka ma még ismeret- 
len. (Hasonló jelenséget több galaxiscsoportnál is felfedeztek.) 


2. A 3 C273 jelű kvazár. A kvazárok, azaz csillagszerű rádiófor- 
rások közül ezt fedezték föl elsőként. Erős rádiósugárzására 
figyeltek föl, s megkeresték távcsővel készült fényképeken a 
sugárzás forrását. Ez első pillantásra közönséges csillagnak 
látszott. Vöröseltolódása azonban meglepően nagynak bizo- 
nyult, ebből távolságát 1,5 milliárd fényévre becsülték. Ha a 
becslés helyes, akkor, hogy fénye számunkra látható legyen, 
nagyon sok energiát kell kisugároznia : kb. egybilliószor annyit, 
mint a Nap. És ezt nemcsak néhány másodpercig , bírja", ha- 
nem amennyire tudjuk, már legalább 100 éve, de valószínűleg 
még sokkal több idő óta! Energiatermelő részének mérete biz- 
tosan csupán néhány fényóra vagy legföljebb fénynap. Nem 
tudjuk, milyen fizikai folyamat eredményezhet ily kis térrészben 
ilyen hatalmas energiafelszabadulást. 

